CELEX: 62020TN0454
Language: et
Date: 2020-07-16 00:00:00
Title: Kohtuasi T-454/20: 16. juulil 2020 esitatud hagi – Garment Manufacturers Association in Cambodia versus komisjon

31.8.2020   
            
            
               ET
            
            
               Euroopa Liidu Teataja
            
            
               C 287/42
            
         
      16. juulil 2020 esitatud hagi – Garment Manufacturers Association in Cambodia versus komisjon
      (Kohtuasi T-454/20)
      (2020/C 287/62)
      Kohtumenetluse keel: inglise
      
         Pooled
      
      
         Hageja: Garment Manufacturers Association in Cambodia (Phnom Penh, Kambodža) (esindajad: advokaadid C. Ziegler ja S. Monti)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 12. veebruari 2020. aasta delegeeritud määruse (EL) 2020/550, millega muudetakse Euroopa Parlamendi ja nõukogu määruse (EL) nr 978/2012 II ja IV lisa seoses määruse (EL) nr 978/2012 artikli 1 lõikes 2 osutatud kordade ajutise peatamisega Kambodža Kuningriigist pärinevate teatavate toodete puhul, osas, mis puudutab üldiste tariifsete soodustuste kava kohaste soodustuse peatamist kõikide tootekoodide puhul, mis mõjutavad GMAC liikmeid, see tähendab artikli 1 punktis 1 esitatud tabelis nimetatud toodete harmoniseeritud süsteemi koodid ning kõik artikli 1 punktis 2 esitatud tabelis nimetatud toodete harmoniseeritud süsteemi koodid, välja arvatud 1212 93;
               
            
                  —
               
               
                  mõista hageja kohtukulud välja Euroopa Komisjonilt ning jätta komisjoni kohtukulud tema enda kanda.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, et vaidlustatud määrusega on rikutud proportsionaalsuse põhimõtet ning liidu poliitika ja tegevuse vahelise vastavuse nõuet. Komisjon jättis kohaselt hindamata tollisoodustuste ajutise peatamise proportsionaalsuse Kambodža rõiva-, jalanõud- ja reisikaupade sektori suhtes.
               
            
                  2.
               
               
                  Teine väide, et on rikutud hageja menetlusõigusi, kuna komisjon on jätnud esitamata ELTL artikli 296(2) kohased põhjendused, millega on rikutud õigust heale haldusele.